Lav et referat af nedenstående tekst:

Tekst:
Nordjyderne anmelder socialt bedrageri som aldrig før. En rundringning til de nordjyske kommuner viser, at 8 ud af 11 kommuner samlet set stoppede udbetaling af offentlige ydelser for 41,2 mio.kr. i hele 2011. I 2012 har de samme kommuner indtil videre stoppet ydelser for 43,6 mio.kr. Stigningen skyldes ifølge kommunernes kontrolteams flere anmeldelser fra borgerne. Den udvikling får nu en ekspert til at advare mod et skred i retning af et uheldigt stikkersamfund. - Det leder mine tanker hen på østtyske stikkerforhold, hvor ægtefæller og naboer i et væk anmeldte hinanden til politiet. Jeg synes ikke vi skal gå i den retning, siger Gunnar Viby Mogensen. Han er dr.phil og tidligere leder af Socialforskningsinstituttet. Rebild Kommune er en af de kommuner, der nyder godt af borgernes trang til at anmelde socialt snyderi. Her har kommunens kontrolteam oprettet en tjeneste på kommunens hjemmeside, hvor borgere kan anmelde hinanden anonymt. Se mere på TV2/Nord i nyhederne søndag kl. 19.30

Referat:
Ekspert advarer mod anmelderi af socialt snyd